wickkiey/tamil-wikipedia-markdown huggingface dataset:
# ஹவாய் உறவுமுறை

**ஹவாய் உறவுமுறைப் பெயரிடல்** குடும்பத்தின் உறவுமுறைகளைப் பெயரிடும் ஓர் முறையாகும். இது 1871ல் ஹென்றி லூயிஸ் மார்கன் என்பவரால் கண்டறியப்பட்டது. உள்ள உறவுமுறைகளில் இதுவே மிகவும் எளிய முறையாகும்.  

ஹவாய் பெயரிடல் முறையில் பேசுபவரின் தந்தையும் அவருடைய தலைமுறையில் உள்ள அனைத்து ஆண்களும் ஒரே பெயராலும் தாயும் அவருடைய தலைமுறையில் உள்ள அனைத்து பெண்களும் ஒரே பெயராலும் அழைக்கப்படுகின்றனர். இதே போல் பேசுவரின் சகோதரனும் அவரது தலைமுறையில் உள்ள அனைத்து ஆண்களும் சகோதரியும் அனைத்து பெண்களும் ஒரே பெயராலும் அழைக்கப்படுகின்றனர்.
# இருசமபக்க சரிவகம்



**இருசமபக்கச் சரிவகம்** என்பது நாற்பக்க சரிவகத்தில் இணையாகா பக்கங்கள் இரண்டும் சமமாகவும் ஒரே கோணத்தில் இணையான பக்கங்களோடும் சேரும் ஒரு முற்றுப்பெறும் வரிவடிவம். பரவலாக அறியப்படும் செவ்வகமும் (நீள்சதுரம்), சதுரமும் குறிப்பிட்ட சிறப்பான இருசமபக்கச் சரிவகம் ஆகும் ஆனால் சரியும் பக்கங்கள் இணையான பக்கங்களுக்குச் செங்குத்தான கோணத்தில் அமைந்துள்ளன.
# திறந்த பாடத்திட்டங்கள்

MIT திறந்த பாடத்திட்டமொன்றில் வழங்கிய விரிவுரை]]  

பல்கலைக்கழகங்களில் பயிற்றுவிக்கப்படும் பாடங்கள் எவ்வித கட்டணம், நிர்பந்தங்கள் இல்லாமல் இணையம் மூலம் வழங்கப்படும்பொழுது அவை **திறந்த பாடத்திட்டங்கள்** எனப்படும். அறிவியல் அனைவருக்கும் தடைகள் இன்றி கிடைப்பதே மனித மேன்பாட்டுக்கு உதவும் என்ற கோட்பாட்டின் செயல்பாட்டு வெளிப்பாடே திறந்த பாடத்திட்டங்கள். திறந்த பாடத்திட்டங்களின் முதன்மை எடுத்துக்காட்டு மாசற்சூசஸ் தொழிநுட்ப கல்லூரியின் திறந்த பாடத்திட்டம் ஆகும். அதன் முன்மாதிரியை பின்பற்றி யப்பான், சீனா, மற்றும் பல நாட்டு பல்கலைக்கழகங்கள் தங்கள் பாடங்களை திறந்த பாடத்திட்டங்களாக வழங்கிவருகின்றன.  

திறந்த பாடத்திட்டங்கள் மூலம் பாடங்களுக்குரிய தகவல்கள், பயிற்சிகள் தொகுக்கப்பட்டு பகிரப்படுகின்றன. ஆசிரியர்களின் உரைகளும் ("lectures") தொகுக்கப்பட்டு வழங்கப்படுகின்றன.  

பயனர்கள் தங்களுக்கு ஏற்ற முறையில் தரப்பட்ட வசதிகளை பயன்படுத்தலாம், ஆனால் பரீட்சையோ, சான்றிதழ்களோ, ஆசிரியர் பயனர் தொடர்பாடலோ தற்சமயம் திறந்த பாடத்திட்டங்கள் மூலம் வழங்கப்படுவதில்லை.
# தொடர்பியல்

தகவல் பரிமாற்ற சாதனங்களையும், அவற்றுக்குரிய கருத்துப்பொருள் அடிப்படைகளையும் ஆயும் இயல் **தொடர்பியல் (Communications)** ஆகும். இயற்பியல், கணிதம், இலத்திரனியல், கணினியியல், தகவல் தொழில்நுட்பம் ஆகிய இயல்களுடன் நெருங்கிய தொடர்புடையது.  

மனிதனின் அடிப்படை தேவைகளில் ஒன்று தகவல் பரிமாற்றம். பேச்சு, மொழி, எழுத்து, அச்சு, தூது (மனிதன், புறா), புகை சைகை, முரசு, தொலைவரி, தொலைபேசி, வானொலி, தொலைக்காட்சி, கணினி என பல நுட்ப முறைகளை தகவல் பரிமாற்றத்துக்கு பயன்படுகின்றன.  

1948 ஆண்டு பெல் ஆய்வு கூட விஞ்ஞானியான கிளாட் ஈ. ஷானான் அவர்களின் தொடர்பியலின் கணிதவியல் கோட்பாடுகள் என்ற ஆய்வுக்கட்டுரை இவ் துறையின் வளர்ச்சிக்கு அடித்தளமாக உள்ளது.  

## துணை நூல்கள்
:* க. அபிராமி. (2002). *தகவல் தொழில் நுட்பம்*. சென்னை: தமிழ்ப் புத்தகாலயம்.
# விக்கிப்பீடியா:Wikipedians/Malaysia

- பெயர்: சிவகுமார், தொழில்: மருத்துவம், நாடு:மலேசியா, மின்னஞ்சல்: sivastar@gmail.com, என்னுடைய வலைத்தளம்: www.tamila.tk, www.thamil.tk, www.eegarai.blogspot.com

- பெயர்: சுப.நற்குணன், வலைப்பதிவு:திருத்தமிழ்

- பெயர்: மலாக்கா முத்துக்கிருஷ்ணன், தொழில்: கணினி பயிற்றுநர், நாடு: மலேசியா, மின்னஞ்சல்: ksmuthukrishnan@gmail.com, வலைப்பதிவு:கணினியும் நீங்களும்

- பெயர்: பிரேம்ஜி சார்மா, இளங்கலை பட்டதாரி, வலைப்பதிவு: Premjisharma, மின்னஞ்சல்: premjisharma@yahoo.com
# சூடானிய உறவுமுறை

**சூடானிய உறவுமுறைப் பெயரிடல் வகை** தற்காலத்தில் சூடானை அண்டியுள்ள ஆப்பிரிக்கக் கண்டப் பகுதிகளில் காணப்படுகின்றது. இம்முறையைக் கடைப்பிடிக்கின்ற சமுதாயங்கள் பொதுவாகத் தந்தைவழி மரபுமுறைச் சமுதாயங்களாகவும், பெருமளவு படிமுறையமைப்பைக் கொண்டனவாகவும் உள்ளன. பண்டைய ஐரோப்பாவிலும் இன்று வேறு முறைகளைக் கடைப்பிடிக்கும் பல சமுதாயங்களில் சூடானிய முறை பயன்படுத்தப்பட்டு வந்ததையும் அறிய முடிகின்றது. இன்று இறந்த மொழியாக உள்ள இலத்தீன், பழைய ஆங்கிலம் என்பன இதற்கு எடுத்துக்காட்டுகளாகும்.  

பெற்றோரின் தலைமுறையைச் சேர்ந்த தந்தை, தாய், தந்தையின் சகோதரர்கள், தாயின் சகோதரர்கள், தந்தையின் சகோதரிகள், தாயின் சகோதரிகள் ஆகிய ஆறு வகை உறவுமுறைகளும், பேசுனரின் தலைமுறையைச் சேர்ந்த சகோதரர்கள், சகோதரிகள், தந்தையின் சகோதரர்களின் பையன்கள் (மகன்கள்}, தந்தையின் சகோதரரின் பெண்கள், தந்தையின் சகோதரியின் பையன்கள், (மகள்கள்), தந்தையின் சகோதரியின் பெண்கள், தாயின் சகோதரர்களின் பையன்கள் (மகன்கள்}, தாயின் சகோதரரின் பெண்கள், தாயின் சகோதரியின் பையன்கள், (மகள்கள்), தாயின் சகோதரியின் பெண்கள் ஆகிய 10 வகை உறவுமுறைகளும் சேர்ந்த 16 வித உறவுமுறைகளுக்கும் தனித்தனி உறவுப்பெயர்கள் இருப்பதே சூடானிய முறையின் சிறப்பு அம்சமாகும்.
# ஒமஹா உறவுமுறை

**ஒமஹா** உறவுமுறை, எஸ்கிமோ, ஹவாய், இரோகுவாயிஸ், குரோ, ஒமஹா, சூடான் ஆறு வகைகளாகப் பிரிக்கப்பட்டுள்ள உறவு முறைகளுள் ஒன்றாகும். இது, ஒமஹா இனத்தவர் மத்தியில் காணப்பட்டதால், 1871 ஆம் ஆண்டில் உறவுமுறைகளைப் பற்றி ஆராய்ந்து நூலெழுதிய லூயிஸ் ஹென்றி மார்கன் (Louis Henry Morgan) என்பார், ஒமஹா என்னும் பெயரை இம்முறைமைக்கு இட்டார்.  

செயற்பாட்டுத் தன்மையில் இது, குரோ உறவுமுறைக்கு மிகவும் நெருங்கியது. எனினும், குரோ உறவுமுறை தாய்க்கால்வழியைச் சார்ந்தது. ஒமஹா முறை தந்தைக்கால்வழியோடு ஒட்டியது. இம்முறையில், பேசுனரின் தந்தையும், அவர் சகோதரர்களும் ஒரே உறவுமுறைப் பெயரால் குறிக்கப்படுகின்றார்கள். அதேபோல, தாயும், தாயின் சகோதரிகளும் ஒரே உறவுப் பெயரால் அழைக்கப்படுகின்றார்கள்.  

எனைய பல உறவுமுறை முறைமைகளைப் போலவே ஒமஹா முறையிலும், பெற்றோரின், ஒத்த பால், எதிர்ப் பால் உடன்பிறந்தாரின் மக்களிடையே வேறுபாடு காட்டப்படுகின்றது. ஆனால், இங்கே தாயின் சகோதரனின் பெண் பிள்ளைகள், தாய், தாயின் சகோதரிகள் ஆகியோரைக் குறிப்பிடப் பயன்படும் பெயர் கொண்டே குறிப்பிடப்படுகின்றார்கள். அதேவேளை தாயின் சகோதரனின் ஆண்பிள்ளைகள், தாயின் சகோதரனின் உறவுப் பெயர்கொண்டே அழைக்கப்படுகின்றார்கள். இதன்படி இரண்டு பரம்பரையைச் சேர்ந்தவர்களுக்கு ஒரே உறவுப் பெயர்கள் பயன்படுகின்றன. இன்னொரு வகையில் சொல்வதானால் தாயின் பக்கத்தில் உறவு முறையில் பால் வேறுபாடுகள் கட்டப்படுகின்றது, ஆனால் தலைமுறை வேறுபாடு காட்டப்படவில்லை.  

தந்தையின் பக்கத்தில், தந்தையின் சகோதரியின் பிள்ளைகள் வேறு பெயர்கள் கொண்டே குறிக்கப்படுகிறார்கள். ஆகவே தந்தையின் பக்கத்தில் பால் வேறுபாடும், தலைமுறை வேறுபாடும் காட்டப்படுகின்றது. இது தந்தைவழி உறவினருக்குக் கொடுக்கப்படும் முக்கியத்துவத்தைக் குறிப்பதாகக் கருதப்படுகின்றது. ஒமஹா முறை, குரோ முறையின் ஒரு கண்ணாடி விம்பத்தைப் போன்றது.
# கணினி கட்டுமானம்

கணினிச் செயலகக் கூறுகள் (மையச் செயலகம், நினைவகம், கடிகாரம், பாட்டை), புறக்கருவிகள் (காட்சித் திரை, விசைப் பலகை, சுட்டி, இயக்க அமைப்புகள்), மென்பொருள்கள் ஆகியவற்றின் கட்டமைப்பும் அவற்றின் இணைந்த செயல்பாட்டையும் ஆயும் துறை **கணினிக் கட்டமைப்பு** *(Computer Architecture)* ஆகும். கணினிக் கட்டமைப்பு கணிமை நோக்கிய அடிப்படை கோட்பாடுகளை அல்லது கருத்துப் படிமங்களை ஆய்ந்து, விவரித்து அதற்கு ஏற்ற வன்பொருள், மென்பொருள் கட்டுமானங்களைத் தேர்வு செய்ய உதவுகின்றது.  

## கணினிக் கட்டமைப்புப் படம்
<br/>  

## நுட்பவியல் சொற்கள்
- கட்டுப்பாட்டகம் - Control Unit
- எண்ணியல் ஏரணவகம் - Arithmetic Logic Unit
- நினைவகம் - Memory
- உள்ளீடு - Input
- வெளியீடு - Output
- மையச் செயலகம் - Central Processing Unit
# செல்வராகவன்


**செல்வராகவன்** (*Selvaraghavan*, பிறப்பு: 5 மார்ச்சு 1976) ஓர் தமிழ்த் திரைப்பட இயக்குநர் ஆவார். இவரது தம்பி பிரபல நடிகர் தனுஷ். இயக்குநர் கஸ்தூரி ராஜாவின் மகனும் ஆவார்.  

## குடும்பம்
செல்வராகவன் காதல் கொண்டேன் படத்தில் தான் அறிமுகப்படுத்திய சோனியா அகர்வாலை காதலித்து திருமணம் செய்துகொண்டார். பின்பு இருவரும் கருத்து வேறுபாட்டால் விவாகரத்து செய்துகொண்டனர். 2011 ஆம் ஆண்டில் தன்னிடம் உதவி இயக்குநராக பணிபுரிந்த கீதாஞ்சலியை இரண்டாவதாக திருமணம் செய்துகொண்டார். இவர்களுக்கு லீலாவதி என்ற மகளும் ஓம்கார் , ரிஷிகேஷ் என்ற இரு மகன்களும் உள்ளனர்.  

இவர் இயக்கியுள்ள திரைப்படங்கள்:  

## இயக்குநர் மற்றும் எழுத்தாளராக
| ஆண்டு | திரைப்படம் | பதவி | மொழி | குறிப்புகள் |
| --- | --- | --- | --- | --- |
| 2002 | *துள்ளுவதோ இளமை* | தமிழ் |  |  |
| 2003 | *காதல் கொண்டேன்* | தமிழ் |  |  |
| 2004 | *7ஜி ரெயின்போ காலனி* | தமிழ் |  |  |
| 2006 | *புதுப்பேட்டை* | தமிழ் |  |  |
| 2007 | ''ஆதவரி மடலக்கு அர்தலு வெருலே” | தெலுங்கு |  |  |
| 2008 | * யாரடி நீ மோகினி* | தமிழ் |  |  |
| 2010 | *ஆயிரத்தில் ஒருவன்* | தமிழ் |  |  |
| 2011 | *மயக்கம் என்ன* | தமிழ் |  |  |
| 2013 | *இரண்டாம் உலகம்* | தமிழ் |  |  |
| 2016 | *மாலை நேரத்து மயக்கம்* | தமிழ் |  |  |
| 2016 | *நெஞ்சம் மறப்பதில்லை* | தமிழ் |  |  |
| 2019 | *என். ஜி. கே* | தமிழ் | } |  |
# அமீர்


**அமீர் சுல்தான்** அல்லது **அமீர்** (*Ameer Sultan* பிறப்பு: ஏப்ரல் 2, 1966) தமிழ்த் திரைப்பட இயக்குநர், நடிகர் மற்றும் தயாரிப்பாளர்.  

இவர் தமிழ்நாட்டில் மதுரையில் பிறந்தார். இவர் பொருளியல் படித்தவர். 2002 ஆம் ஆண்டில் இயக்குநர் பாலாவிடம் உதவி இயக்குநராக திரைப்படவுலகில் நுழைந்தார். பின்னர் மௌனம் பேசியதே என்ற திரைப்படத்தை இயக்கியுள்ளார். சில திரைப்படங்களிலும் நடித்துள்ளார். *Teamwork Production House* என்ற பெயரில் சொந்த படத்தயாரிப்பு நிறுவனத்தையும் வைத்துள்ளார்.  

## இயக்கியுள்ள திரைப்படங்கள்
- மௌனம் பேசியதே (2002)
- ராம் (2005)
- பருத்திவீரன் (2007)
- ஆதிபகவன் (2013)
- பேரன்பு கொண்ட பெரியோர்களே (2015)
# விக்ரமன்



**விக்ரமன்** தமிழ்த் திரைப்பட இயக்குநர் ஆவார். இவர் இயக்குநர் பார்த்திபனிடம் உதவி இயக்குநராகப் பணி புரிந்தவர். இவருடைய திரைப்படங்கள் இனிமையான பாடல்களுக்காகவும் குடும்பப் பாங்கான கதை மற்றும் காட்சி அமைப்புகளுக்காகவும் அறியப்படுகின்றன. இவருடைய படங்களில் பெண்களின் மீதான சமூக அக்கறை அதிகமாகவே இருக்கும். தற்போது தமிழ்த் திரைப்பட இயக்குநர் சங்கத்தின் தலைவராக உள்ளார்.  

## வாழ்க்கைக் குறிப்பு
இவர் சென்னையில் வசிக்கிறார். இவருக்கு ஒரு மகனும், ஒரு மகளும் உள்ளனர்.  

## திரைப்பட வரலாறு
புது வசந்தம் என்ற திரைப்படத்தின் மூலம் தமிழ்த் திரையுலகிற்கு அறிமுகமானார்.  

### திரைப்படங்கள்
| எண் | ஆண்டு | படம் | மொழி | குறிப்புகள் |
| --- | --- | --- | --- | --- |
| 1 | 1990 | *புது வசந்தம்* | தமிழ் | சிறந்த இயக்குநர்கான தமிழ்நாடு மாநில திரைப்பட விருது.

*சிறந்த திரைப்படத்திற்கான தமிழ்நாடு மாநில திரைப்பட விருது.
*சிறந்த திரைப்படத்திற்கான பிலிம்பேர் – தமிழ் |
| 2 | 1991 | *பெரும்புள்ளி* | தமிழ் |  |
| 3 | 1993 | *கோகுலம்* | தமிழ் | சிறந்த திரைப்படத்துக்கான தமிழ்நாடு மாநில திரைப்பட விருது. (மூன்றாம் இடம்) |
| 4 | 1993 | *நான் பேச நினைப்பதெல்லாம்* | தமிழ் |  |
| 5 | 1994 | *புதிய மன்னர்கள்* | தமிழ் |  |
| 6 | 1996 | *பூவே உனக்காக* | தமிழ் |  |
| 7 | 1997 | *சூரிய வம்சம்* | தமிழ் | சிறந்த திரைப்படத்துக்கான தமிழ்நாடு மாநில திரைப்பட விருது.

*சிறந்த இயக்குநர்க்கான தமிழ்நாடு மாநில திரைப்பட விருது. |
| 8 | 1998 | *உன்னிடத்தில் என்னை கொடுத்தேன்* | தமிழ் | சிறந்த திரைப்படத்துக்கான தமிழ்நாடு மாநில திரைப்பட விருது. (மூன்றாவது இடம்)

*சிறந்த திரைக்கதை எழுத்தாளர்க்கான தமிழ்நாடு மாநில திரைப்பட விருது |
| 9 | 2000 | *வானத்தைப் போல* | தமிழ் | சிறந்த மனமகிழ்ச்சிதரும் பிரபல திரைப்படத்துக்கான தேசிய திரைப்பட விருது

*சிறந்த திரைப்படத்துக்கான தமிழ்நாடு மாநில திரைப்பட விருது
*சிறந்த இயக்குனருக்கான தமிழ்நாடு மாநில திரைப்பட விருது |
| 10 | 2002 | *உன்னை நினைத்து* | தமிழ் | சிறந்த திரைப்படத்துக்கான தமிழ்நாடு மாநில திரைப்பட விருது
- (மூன்றாவது இடம்) |
| 11 | 2003 | *பிரியமான தோழி* | தமிழ் |  |
| 12 | *வசந்தம்* | தெலுங்கு | *பிரியமான தோழி* திரைப்படத்தின் மறு ஆக்கம். |  |
| 13 | 2004 | *செப்பவே சிறுகாலி* | தெலுங்கு | *உன்னை நினைத்து* திரைப்படத்தின் மறு ஆக்கம். |
| 14 | 2006 | *சென்னை காதல்* | தமிழ் |  |
| 15 | 2009 | *மரியாதை* | தமிழ் |  |
| 16 | 2014 | *நினைத்தது யாரோ* | தமிழ் | } |
# லிங்குசாமி



**ந. லிங்குசாமி** (*Lingusamy*), தமிழ்த் திரைப்பட இயக்குநர் ஆவார். இயக்குநர் விக்ரமனிடம் உதவி இயக்குனராகப் பணி புரிந்துவந்த இவர் 2001 ஆம் ஆண்டு *ஆனந்தம்* திரைப்படத்தை முதன்முதலாக இயக்கினார். *திருப்பதி புரொடக்ஷன்ஸ்* என்ற திரைப்படத் தயாரிப்பு நிறுவனத்தையும் நடத்தி வருகிறார். 2021-2023 ஆம் ஆன்டுக்கான கலைமாமணி விருதை தமிழக அரசு இவருக்கு வழங்கி சிறப்பித்தது.  

## பிறப்பு
இராமநாதபுரம் மாவட்டம் பரமக்குடி வட்டத்தில் உள்ள இலட்சுமிபுரம் என்னும் ஊரில் நம்மாழ்வார் – லோகநாயகி இணையருக்கு மகனாக 1969 ஆண்டில் லிங்குசாமி பிறந்தார். இராதாகிருட்டிணன், கேசவன், சுபாசுசந்திரபோசு ஆகியோர் இவருக்கு உடன்பிறந்தவர்கள்.  

## கல்வி

லிங்குசாமி தனது தொடக்கக் கல்வியை (முதல் வகுப்பு முதல் ஐந்தாம் வகுப்பு வரை) **இலட்சுமிபுரத்தில்** உள்ள **எசு. ஆர். வி. எசு. நடுநிலைப் பள்ளி**யில் பெற்றார். 1970 ஆம் ஆண்டுகளின் பின்பகுதியில் லிங்குசாமியின் குடும்பம் திருவாரூர் மாவட்டத்தில் உள்ள குடவாசல் என்னும் ஊருக்குக் குடிபெயர்ந்தனர். எனவே, லிங்குசாமி தனது நடுநிலைப் பள்ளிக் கல்வியை (6, 7, 8ஆம் வகுப்புகள்) **மூலங்குடி**யில் உள்ள **தூய வளனார் பள்ளி**யில் பெற்றார். பின்னர் **மஞ்சக்குடியில்** உள்ள **சுவாமி தயானந்தா மேல்நிலைப் பள்ளியில்** உயர்நிலை (9, 10 வகுப்புகள்), மேல்நிலை (11, 12 வகுப்புகள்) கல்வியைப் பெற்றார். பின்னர் கும்பகோணம் அரசு கலைக் கல்லூரியில் பொருளாதாரம் பயின்று கலை இளவர் பட்டம் பெற்றார்.  

## இயக்கியுள்ள திரைப்படங்கள்

| **ஆண்டு** | **படம்** | **நடிப்பு** | **மொழி** | **குறிப்புகள்** |  |
| --- | --- | --- | --- | --- | --- |
| 2001 | *ஆனந்தம்* | மம்மூட்டி, முரளி, அப்பாஸ், தேவயானி, ரம்பா, சினேகா, ஸ்ரீவித்யா | தமிழ் |  |  |
| 2002 | *ரன் (திரைப்படம்)* | மாதவன், மீரா ஜாஸ்மின், ரகுவரன், விவேக், அனு ஹாசன் | தமிழ் | இந்தியில் இதே பெயரில் மீண்டும் படமாகப்பட்டது. |  |
| 2005 | *ஜி (திரைப்படம்)* | அஜித் குமார், திரிஷா, விஜயகுமார், மணிவண்ணன், விசு | தமிழ் |  |  |
| 2005 | *சண்டக்கோழி* | விஷால், மீரா ஜாஸ்மின், ராஜ் கிரண், நிதின் சத்யா, லால், சுமன் செட்டி | தமிழ் | தெலுங்கில் மொழிமாற்றப்பட்டது. |  |
| 2008 | *பீமா* | விக்ரம், திரிஷா, பிரகாஷ்ராஜ், ரகுவரன், செரின், அசிஸ் வித்தியார்த்தி | தமிழ் | தெலுங்கில் மொழிமாற்றப்பட்டது. |  |
| 2010 | *பையா* | கார்த்தி, தமன்னா | தமிழ் | தெலுங்கில் மொழிமாற்றப்பட்டது. |  |
| 2012 | *வேட்டை* | ஆர்யா, மாதவன், சமீரா ரெட்டி, அமலா பால், நாசர் | தமிழ் | இந்தியில் மொழிமாற்றம் செய்யப்படவுள்ளது. |  |
| 2014 | *அஞ்சான்* | சூர்யா, சமந்தா, சூரி, வித்யூத் ஜம்வால் | தமிழ் | தெலுங்கில் மொழிமாற்றப்பட்டது. | } |

## தயாரித்துள்ள திரைப்படங்கள்

| **ஆண்டு** | **படம்** | **மொழி** | **குறிப்புகள்** |
| --- | --- | --- | --- |
| 2007 | *தீபாவளி* | தமிழ் |  |
| 2009 | *பட்டாளம் (திரைப்படம்)* | தமிழ் |  |
| 2010 | *பையா* | தமிழ் | தெலுங்கில் மொழிமாற்றப்பட்டது. |
| 2012 | *வேட்டை* | தமிழ் | இந்தியில் மொழிமாற்றம் செய்யப்படவுள்ளது. |
| 2012 | *வழக்கு எண் 18/9* | தமிழ் |  |
| 2012 | *கும்கி* | தமிழ் |  |
| 2013 | *இவன் வேற மாதிரி* | தமிழ் |  |
| 2014 | *அஞ்சான்* | தமிழ் |  |
| 2015 | *இடம் பொருள் ஏவல்* | தமிழ் | தயாரிப்பு |
| 2015 | *உத்தம வில்லன்* | தமிழ் |  |
| 2015 | *ரஜினி முருகன்* | தமிழ் | } |
# தரணி



**தரணி** ஓர் இந்தியத் திரைப்பட இயக்குநரும், திரைக்கதை ஆசிரியரும் ஆவார். விறுவிறுப்பான திரைக்கதைகளைக் கொண்ட தில், தூள், கில்லி உள்ளிட்ட வெற்றித் திரைப்படங்களை இயக்கியுள்ளார்.  

## திரைப்பட விபரம்
| ஆண்டு | திரைப்படம் | மொழி | பங்காற்றியது | குறிப்புகள் |
| --- | --- | --- | --- | --- |
| 1999 | *எதிரும் புதிரும்* | தமிழ் |  |  |
| 2001 | *தில்* | தமிழ் | *சிறீராம்* என தெலுங்கில் மறு ஆக்கம்
*தம்* என இந்தியில் மறு ஆக்கம். |  |
| 2002 | *சிறீராம்* | தெலுங்கு |  |  |
| 2003 | *தம்* | இந்தி |  |  |
| 2003 | *தூள்* | தமிழ் | *வீதே* என தெலுங்கில் மறு ஆக்கம் |  |
| 2002 | *வீதே* | தெலுங்கு |  |  |
| 2004 | *கில்லி* | தமிழ் | *ஒக்கடு* திரைப்படத்தின் மறு ஆக்கம் |  |
| 2006 | *பங்காரம்* | தெலுங்கு |  |  |
| 2008 | *குருவி* | தமிழ் | *டாபிட்* என தெலுங்கில் மொழி மாற்றம் |  |
| 2011 | *ஒஸ்தி* | தமிழ் | *டபாங்க்* திரைப்படத்தின் மறு ஆக்கம் | } |
# ஞான ராஜசேகரன்



**ஞான ராஜசேகரன்** (*Gnana Rajasekaran*) தமிழ்த் திரைப்பட இயக்குநர் ஆவார். இந்திய நிர்வாக சேவையில் ஓர் உயர் அதிகாரியாக கேரளத்தில் பணியாற்றும் இவர் தனித்துவமான திரைப்படங்களை உருவாக்கும் ஆர்வமுடையவர்.  

இளம் வயதிலிருந்தே திரைப்படத்துறை மேல் மிகுந்த விருப்பம் கொண்டவராக இருந்த இவர் குறும்படம் ஒன்றுடன் தான் இத்துறையில் பிரவேசித்தார். எழுதப்பட்ட காலத்தில் சற்று சர்ச்சைகளைத் தோற்றுவித்த தி. ஜானகிராமனின் மோகமுள் நாவலை இவர் முதலில் திரைப்படமாக்கியதும் குறிப்பிடற்குரியது. இத்திரைப்படம் இந்திராகாந்தி தேசிய விருதை தமிழுக்கு பெற்றுத்தந்தது. அடுத்து வில்லன் நடிகராக அறியப்பட்ட சிறந்த நடிகர் நாசர் மேல் நம்பிக்கை வைத்து அவரை கதாநாயகனாக 'முகம்' படத்தின் மூலம் அறிமுகம் செய்தார். மகாகவி பாரதியின் வரலாற்றை திரைப்படமாக்கப் போகிறோம் என்று இயக்குநர் பாலச்சந்தர், நடிகர் கமலஹாசன் உள்ளிட்ட பலர் அறிவிப்புகள் விட்ட போதிலும் அதனைச் செய்தவர் இவர். தமிழின் மகாகவியான பாரதி பாத்திரத்தில் சாயாஜி சிண்டே என்ற ஒரு மராத்தி நாடக நடிகரை நடிக்க வைத்தார். பெரியாரின் வரலாற்றை நடிகர் சத்தியராஜ் (பெரியார்), குஷ்பூ (மணியம்மை) ஆகியோரை வைத்து திரைப்படமாக்கினார்.  

## நவீன நாடக எழுத்தாளர்
'வயிறு-1978, மரபு-1979, பாடலிபுத்திரம்-1980’ என அடுத்தடுத்த ஆண்டுகளில் தனது மூன்று நாடகங்களை எழுதியவர். இம்மூன்று நாடகப் பிரதிகளும் வயிறு என்ற தொகுப்பாக 1980-இல் அகரம் வெளியீடாக வந்தது  

## இவர் இயக்கியுள்ள திரைப்படங்கள்

- மோகமுள்
- முகம்
- பாரதி
- பெரியார்
- ராமானுசன்
# இராதாகிருஷ்ணன் பார்த்திபன்



**இராதாகிருஷ்ணன் பார்த்திபன்** (*Radhakrishnan Parthiban*, பிறப்பு: நவம்பர் 14, 1957) தமிழ்த் திரைப்பட நடிகரும் இயக்குநரும் ஆவார். இவர் இயக்குநர் கே. பாக்கியராசிடம் உதவி இயக்குனராகப் பணி புரிந்தவர்.  
## இயக்கி நடித்த திரைப்படங்கள்
- புதிய பாதை (சிறந்த மாநில மொழித் திரைப்படத்திற்கான தேசிய விருது)
- உள்ளே வெளியே
- ஹவுஸ்புல் (சிறந்த மாநில மொழித் திரைப்படத்திற்கான தேசிய விருது)
- இவன்
- குடைக்குள் மழை
- வித்தகன்
- ஒத்த செருப்பு
- கதை திரைக்கதை வசனம் இயக்கம்

## இவர் எழுதியுள்ள நூல்கள்
- *கிறுக்கல்கள்* (கவிதை தொகுப்பு)

## பங்கு கொண்ட திரைப்படம்

| இயக்குநர் | தயாரிப்பாளர் | நடிப்பு | பாத்திரம் |  |
| --- | --- | --- | --- | --- |
| 1989 | *புதிய பாதை* | **வெற்றியாளர்**, சிறந்த தமிழ்த் திரைப்படத்துக்கான தேசிய விருது |  |  |
| 1990 | *பொண்டாட்டி தேவை* |  |  |  |
| *தாலாட்டு பாடவா (திரைப்படம்)* |  |  |  |  |
| *எங்கள் சாமி அய்யப்பன் * |  |  |  |  |
| 1991 | *தையல்காரன்* |  |  |  |
| 1992 | *உன்னை வாழ்த்தி பாடுகிறேன்* |  |  |  |
| *சுகமான சுமைகள்* |  |  |  |  |
| 1993 | *உள்ளே வெளியே (திரைப்படம்)* |  |  |  |
| 1994 | *சரிகமபத நீ* |  |  |  |
| 1995 | *புள்ளைகுட்டிக்காரன்* |  |  |  |
| 1996 | *டாட்டா பிர்லா* | ராஜா |  |  |
| 1997 | *பாரதி கண்ணம்மா* | பாரதி | **வென்றவர்**, சிறந்த தமிழ் நடிகருக்கான தமிழக அரசின் விருது |  |
| *வாய்மையே வெல்லும்* |  |  |  |  |
| *அரவிந்தன்* |  |  |  |  |
| *அபிமன்யு* |  |  |  |  |
| 1998 | *சொர்ணமுகி* |  |  |  |
| *புதுமை பித்தன்* |  |  |  |  |
| 1999 | *ஹவுஸ்புல்* | அய்யா | **வென்றவர்**, சிறந்த தமிழ்த் திரைப்படத்துக்கான தேசிய விருது
**வென்றவர்**, சிறந்த இயக்குனருக்கான தமிழக அரசின் விருது
**வென்றவர்**, தமிழக அரசின் சிறப்பு விருது |  |
| *சுயம்வரம்* |  |  |  |  |
| *அந்தப்புரம்* |  |  |  |  |
| *நீ வருவாய் என* | கணேஷ் |  |  |  |
| 2000 | *உன்னருகே நான் இருந்தால்* |  |  |  |
| *காக்கைச் சிறகினிலே* |  |  |  |  |
| *ஜேம்ஸ் பாண்டு* | பாண்டு |  |  |  |
| *உன்னை கொடு என்னை தருவேன்* |  |  |  |  |
| *வெற்றிக் கொடி கட்டு* | முத்துராமன் |  |  |  |
| *சபாஷ்* | சீனு |  |  |  |
| 2001 | *நினைக்காத நாளில்லை* | அன்பு |  |  |
| *நரேந்திர மகன் ஜெயகாந்தன் வக* | தேவசகாயம் | மலையாளத் திரைப்படம் |  |  |
| 2002 | *அழகி* | சண்முகம் |  |  |
| *இவன்* | ஜீவன் |  |  |  |
| 2003 | *காதல் கிறுக்கன்* | சரவணன் |  |  |
| *சூரி* | மணிகண்டன் |  |  |  |
| 2004 | *தென்றல்* | நலங்கிள்ளி |  |  |
| *குடைக்குள் மழை* | வேங்கடகிருஷ்ணன் |  |  |  |
| 2005 | *கண்ணாடி பூக்கள்* | சக்திவேல் |  |  |
| 2006 | *குண்டக்க மண்டக்க* | இளங்கோ |  |  |
| *பச்சைக் குதிரை* | பச்சமுத்து |  |  |  |
| 2007 | *அம்முவாகிய நான்* | கௌரிசங்கர் |  |  |
| 2008 | *வல்லமை தாராயோ* | ஆனந்த் |  |  |
| 2010 | *ஆயிரத்தில் ஒருவன்* | சோழ அரசன் |  |  |
| *அழகான பொண்ணுதான்* | கார்த்திக் |  |  |  |
| *வித்தகன்* |  |  |  |  |
| 2012 | *அம்புலி* | செங்கோடன் |  |  |
| 2014 | *கதை திரைக்கதை வசனம் இயக்கம்* |  |  |  |
| 2015 | *நானும் ரவுடி தான்* |  |  |  |
| 2016 | *மாவீரன் கிட்டு* |  |  |  |
| 2017 | *கோடிட்ட இடங்களை நிரப்பவும்* |  |  |  |
| 2019 | *ஒத்த செருப்பு* | மாசிலாமணி | **திரைப்பட விழா**, டொராண்டோ தமிழ் சர்வதேச திரைப்பட விழா
**1**: சிறந்த திரைப்படம் - ஜூரி விருது
**2**: சிறந்த இயக்குனருக்கான ஜூரி விருது
**3**: சிறந்த தனி நடிப்பு விருது | } |
# குரோ உறவுமுறை

**குரோ** உறவுமுறை, எஸ்கிமோ, ஹவாய், இரோகுவாயிஸ், குரோ, ஒமஹா, சூடான் ஆறு வகைகளாகப் பிரிக்கப்பட்டுள்ள உறவு முறைகளுள் ஒன்றாகும். இது, அமெரிக்காவில் வாழும் குரோ (Crow) இந்திய இனத்தவர் மத்தியில் காணப்பட்டதால், 1871 ஆம் ஆண்டில் உறவுமுறைகளைப் பற்றி ஆராய்ந்து நூலெழுதிய லூயிஸ் ஹென்றி மார்கன் (Louis Henry Morgan) என்பார், குரோ என்னும் பெயரை இம்முறைமைக்கு இட்டார்.  

குரோ உறவுமுறை தாய்க் கால்வழியைத் தழுவியது. இதனால், தாய்வழியைச் சார்ந்த உறவினர்கள் இம்முறையில் முக்கியத்துவம் பெறுகின்றனர். பேசுனர் தாயின் உறவினர்களுடன் நெருங்கிய உறவைப் பேணுகின்றனர். இது தாய்வழி உறவினரின் உறவுமுறைப் பெயர்களிலும் வெளிப்படுகின்றது. தாயின் சகோதரனும், அவன் ஆண், பெண் மக்களும் தனித்தனி உறவுப் பெயர்களினால் குறிப்பிடப் படும் அதேவேளை, தந்தையின் சகோதரியின் மக்களில் ஆண்கள், தந்தையோடும், அவர் ஆண் சகோதரர்களோடும் பொதுவான உறவுமுறைப் பெயர்களையும், பெண் மக்கள் அவர்களுடைய தாய்மாருடன் ஒரே உறவுப் பெயரையும் பகிர்ந்து கொள்கின்றனர். இங்கே, ஆண், பெண் வேறுபாடுகள் மட்டுமே காட்டப்படுகின்றன. தலைமுறை வேறுபாடுகள் கவனத்தில் கொள்ளப்படவில்லை.  

பெரும்பாலான உறவுமுறை முறைமைகளைப் போலவே குரோ முறையிலும், தாயின் சகோதரிகளும், தாயும் ஒரே உறவுப் பெயரால் குறிக்கப்பட, தந்தையின் ஆண் சகோதரரும், தந்தையும் ஒரே பெயரால் குறிக்கப்படுகின்றனர்.  

## எடுத்துக்காட்டு

கீழேயுள்ள அட்டவணை குரோ முறைக்கு எடுத்துக்காட்டான *அக்கான்* இன உறவுமுறைப் பெயர்களைத் தமிழ்ப் பெயர்களுடன் ஒப்பிட்டுக் காட்டுகின்றது.  

| அப்பா | தந்தை | அக்யா (akya) |  |
| --- | --- | --- | --- |
| தந்தையின் சகோதரன் |  |  |  |
| மாமன் | தாயின் சகோதரன் | வோஃபா (wofa) |  |
| அண்ணன், தம்பி | சகோதரன் | நுவா (nua) |  |
| தந்தையின் சகோதரனின் மகன் |  |  |  |
| தாயின் சகோதரியின் மகன் |  |  |  |
| மச்சான் | தந்தையின் சகோதரி மகன் | அக்யாவாபா (akyawaba) |  |
| தாயின் சகோதரன் மகன் | வோஃபாபா (wofaba) |  |  |
| மகன் | மகன் | பா (ba) |  |
| சகோதரன் மகன் |  |  |  |
| மருமகன் | சகோதரி மகன் | வோஃபாசே (wofase) | } |
# நல்லெண்ணெய்



**நல்லெண்ணெய்** என்று பரவலாக வழங்கப்படுவது, எள் என்னும் தானியத்திலிருந்து பெறப்படும் *நெய்*யாகும். எண்ணெய் என்பது *எள்*, *நெய்* ஆகிய இரண்டு சொற்களின் கூட்டுச் சொல் (எள் + நெய் = எண்ணெய்) ஆகும். *எண்ணெய்* என்ற சொல் எல்லா நெய்களையும் குறிக்கும் பொதுச் சொல் ஆகிவிட்டதனால், எள்ளின் நெய்யைக் குறிக்க *நல்லெண்ணெய்* என்ற சொல் பயன்பாட்டுக்கு வந்தது. இது பொதுவாக சமையலுக்குப் பயன்படுகிறது. இதை தென்னிந்தியாவில் அதிகமாக சமையலுக்குப் பயன்படுத்துகிறார்கள் மற்றும் சீனர்கள், கொரியர்கள், சப்பானியர்கள் தங்கள் சமையலில் நல்லெண்ணெயை உபயோகிக்கின்றனர்.  

நல்லெண்ணெய் இந்திய மருத்துவ முறைகளில் பல பயன்பாடுகளைப் பெற்றுள்ளது. இது எதிர் ஆக்சிகரணியாக செயல்பட்டு இரத்த அழுத்தத்தைக் கட்டுப்படுத்தப் பயன்படுகிறது. இது பிடித்துவிடல், உருவுதல் போன்ற ஆயுர்வேத மருத்துவ முறைகளில் அதிகமாகப் பயன்படுகிறது.
# கர்நாடக இசைக் கச்சேரி

மக்கள் ரசிப்பதற்காக வழங்கப்படும் கர்நாடக இசை நிகழ்ச்சி **கர்நாடக இசைக் கச்சேரி** என அழைக்கப்படும். இசைக் கச்சேரிகள் வாய்ப்பாட்டு ஆகவோ அல்லது தனி வாத்தியக் கச்சேரியாகவோ இருக்கக் கூடும். வயலின், வீணை, மிருதங்கம் போன்ற இசைக் கருவிகள் தற்காலத்தில் தனி வாத்தியக் கச்சேரிகளில் இடம் பெறக்கூடிய இசைக் கருவிகளாக உள்ளன. நாதஸ்வரம் மற்றும் தவில் கச்சேரிகள் நீண்ட காலமாகவே தனிக் கச்சேரியாக நிகழ்த்தப்பட்டு வருகின்றன.  

## மரபுகள்
கர்நாடக இசைக் கச்சேரிகள் பொதுவாக நிலத்தில் இருந்த நிலையிலேயே நிகழ்த்தப்படுகின்றன.  

## துணை இசைக் கருவிகள்
தற்காலத்தில், கருநாடக இசைக் கச்சேரிகளில் பயன்படுத்தப்படும் முக்கியமான இசைக் கருவிகள் வயலினும், மிருதங்கமுமாகும். கடம், கஞ்சிரா, மோர்சிங், வீணை போன்ற பல இசைக் கருவிகளும் கச்சேரிகளில் பயன்படுவது உண்டு.
# செய்நிரல்

"Hello, World" செய்நிரல்]]  

செய்நிரல் என்பது கணிப்பொறிக்கான கட்டளை அல்லது ஆணைகளின் தொகுப்பாகும். அல்லது, நிரல் மொழி மூலம் உருவாக்கப்பட்ட ஒரு கணிப்பு முறையின் குறிப்பாடு என்றும் கூறலாம்.  

மென்பொருளின் ஒரு அங்கமாக விளங்கும் செய்நிரல் ஆவணங்கள் மற்றும் அக கூறுகளை உள்ளடக்கியுள்ளது.  

## மேலும் பார்க்க
- நிரல் மொழி
- மென்பொருள் வழு
# தமிழ் அகரமுதலி


அகரமுதலி அல்லது அகராதி என்பது அகரவரிசைப்படி அட்டவணைப் படுத்தப்பட்ட ஒரு மொழியின் சொற்களையும், அவற்றுக்கான பொருளையும், சில சமயங்களில் அச்சொற்கள் தொடர்பான வேறுபல விவரங்களையும் கொண்டுள்ள நூலைக் குறிக்கும். இவ்வாறு தமிழ்ச் சொற்களுக்கான பொருள் மற்றும் விவரங்களைத் தரும் நூல் **தமிழ் அகராதி** ஆகும். அகராதி என்ற சொல் *அகரம்*, *ஆதி* என்ற இரண்டு சொற்களின் சேர்க்கையாலானது (அகரம் + ஆதி = அகராதி). அகராதி அகரமுதலி எனவும் வழங்கப்படும்.  

இதன் பெயர் குறிப்பிடுகின்றபடி, இந் நூலிலே சொற்கள் அகர வரிசையில் அமைக்கப்பட்டிருக்கும், ஒரே சொல்லில் தொடங்கும் சொற்கள், அவற்றில் இரண்டாவது எழுத்தைக் கொண்டு வரிசைப்படுத்தப்படும். இவ்வாறே சொல்லின் இறுதி எழுத்துவரை அகரவரிசை பின்பற்றப்படும்.  

## வரலாறு
தமிழில் அகராதிகள் தோன்றுவதற்குமுன் தமிழ்ச் சொற்களின் பொருள்களை அறிந்துகொள்வதற்குப் பயன்பட்டவை நிகண்டுகள் எனப்பட்ட நூல்களாகும். நிகண்டுகளிலே சொற்கள் பொருள் அடிப்படையிலே, தெய்வப் பெயர்கள், மக்கட் பெயர்கள் என்று தொகுதிகளாகக் கொடுக்கப்பட்டிருக்கும். இதுவும் செய்யுள் வடிவத்திலேயே இருக்கும். நிகண்டுகளை மனப்பாடமாக வைத்திருப்பவர்களுக்கே அன்றி மற்றவர்கள் இவற்றிலிருந்து ஒரு சொல்லுக்கான பொருளைத் தேடி அறிதல் மிகவும் கடினமானது. நிகண்டுகளிலுள்ள இக் குறைபாடுகளை நீக்கி எல்லோருக்கும் இலகுவாகப் பயன்படத்தக்க முறையில் சொற்களை ஒழுங்கு படுத்துவதற்கான முயற்சிகள் நடந்துகொண்டுதான் இருந்தன.  

16 ஆம் நூற்றாண்டில் இரேவண சித்தர், முதன் முதல் அகரவரிசைப்படி சொற்களைத் தொகுத்து ஆக்கிய அகராதி நிகண்டுதான். எனினும் இது செய்யுள் அமைப்பிலே உள்ளது. இதிலே சொற்களின் முதலெழுத்துக்கள் மட்டுமே அகர வரிசையில் அமைக்கப்பட்டிருந்தன. இங்கே *அகராதி* என்பது ஒரு அடைமொழியாக மட்டுமே பயன்படுத்தப் பட்டிருந்தது. பின்னர் மேற்கத்திய முறைப்படி அமைத்த முதல் தமிழ் அகராதி, சதுரகராதி என்ற பெயரில், தமிழர்களால் வீரமாமுனிவர் என அறியப்படுகின்ற, இத்தாலி நாட்டைச் சேர்ந்தவரான கிறித்தவ மத போதகரால் 1732 ஆம் ஆண்டு, நவம்பர் 21ஆம் நாள் எழுதி முடிக்கப்பட்டது. ஆயினும் 1824ஆம் ஆண்டில்தான் சதுரகராதி முழுவது அச்சிடப்பட்டு வெளிவந்தது. அந்நூலின் இரண்டாம் பகுதியை 1819இல் எல்லிஸ் என்பவர் அச்சில் வழங்க முனைந்தார். திருச்சிற்றம்பல ஐயர் என்பவர் இதனைச் சீர்திருத்தி உதவினார். கி.பி. 1824இல்தான் சதுரகராதி முழுவதும் சென்னையிலிருந்த கல்லூரியின் இயக்குநர் ரிச்சர்டு கிளார்க்கின் ஆணைப்படி அச்சேறி வெளியாயிற்று. தாண்டவராய முதலியாரும் இராமச்சந்திர கவிராயரும் அப்போது அதனை மேற்பார்வையிட்டனர். பிற பதிப்புகள் 1835, 1860, 1928, 1979 ஆகிய ஆண்டுகளில் வெளியாயின .  

## பட்டியல்

## மின்னகராதி
# நிகண்டு

**நிகண்டு** என்பது சொற்களுக்கான பொருள்களைத் தருவதற்காக ஆக்கப்பட்ட நூல் வகையாகும். தமிழில் அகராதிகளுக்கு முன்னோடியாக இருந்தவை நிகண்டுகள். இந் நூல்கள் முற்காலத்தில் *உரிச்சொற்பனுவல்* என்ற பெயரால் அழைக்கப்பட்டன, ஆயினும் நிகண்டு என்னும் சொல் வடமொழி என்ற கருத்தும் உள்ளது.  
WORDS MEANING:  
## சொல்விளக்கம்
நிகண்டு என்னும் சொல் *தொகை*, *தொகுப்பு*, *கூட்டம்* என்னும் பொருள் தரும். நிகண்டு என்பது தமிழ்ச்சொல்.  
நிகர் + அண்டு = நிகரண்டு > நிகண்டு. நிகரான சொற்கள் அண்டிக் கிடப்பவை.  
நிகர் என்னும் சொல்லைத் தொல்காப்பியம் பெயர்ச் சொல்லாகவும் வினைச்சொல்லாகவும் பயன்படுத்துகிறது.  
சங்கப்பாடல்களில் வரும் 'நிகர்மலர்' என்பது வினைத்தொகை  
நிகர் + அண்டவாதி = நிகண்டவாதி  
HISTORY:  
## வரலாறு
இக்காலத்தில் அரிய சொற்களின் பொருளை அறிய அகராதிகளைப் பயன்படுத்துகிறோம். இவை சொல்லிலுள்ள முதலெழுத்து நெடுங்கணக்கு வரிசையைப் பின்பற்றி, வரிசைப்படுத்தித் தொகுக்கப்பட்டுள்ளன. தற்கால அகராதிகளுக்கு முன்னரே சொற்களுக்கு பொருள் எடுத்துக்கூறும் மரபும் நூற்களும் தமிழில் நெடுங்காலம் உண்டு. இவ்வாறு சொற்களுக்குப் பொருள் கூறும் நூலே நிகண்டு எனப்படுகிறது.  

நிகண்டு என்னும் நூல்வகைக்கு முன்னோடி போல் அமைந்தது தொல்காப்பியம். தொல்காப்பியர் அருஞ்சொற்களுக்கு மட்டும் பொருள்கூறிச் செல்கிறார். ஒரு சில எடுத்துக்காட்டுகள்:  
- உரியியலில் அருஞ்சொற்களாகத் தோன்றியவற்றுக்குப் பொருள் தருகிறார். "வெளிப்படு சொல்லே கிளத்தல் வேண்டா, வெளிப்பட வாரா உரிச்சொல் மேன" ("பொருள் வெளிப்படையாகத் தெரிகின்ற சொற்களை விட்டுவிட்டு, பொருள் தெளிவற்ற அரிய சொற்களுக்கு மட்டும் பொருள் கூறுவோம்") என்று குறிப்பிடுகிறார்.
- மரபியலில் இளமைப் பெயர், ஆண்பாற் பெயர், பெண்பாற்பெயர் முதலியவற்றை நிகண்டுகள் போல் தொகுத்துக் கூறி, அவை தமிழ் மரபுப்படி வழங்கும் வழக்கையும் குறிப்பிடுகிறார்.

நிகண்டுகள் செய்யுள் வடிவில் அமைந்தவை. அவற்றில் ஒருபொருட் பல்பெயர், ஒருசொற் பல்பொருள், தொகைப்பெயர் என்னும் மூன்று பெரும் பிரிவுகள் உண்டு. அவை பெரும்பாலும் நூற்பாவினால் அமைந்தவை. வெண்பா, ஆசிரியப்பா, ஆசிரிய விருத்தம், கட்டளைக் கலித்துறை போன்ற பிற பாவகைகளினால் அமைந்த நிகண்டுகளும் உள்ளன.  

பண்டைய காலத்தில் பத்தாம் நூற்றாண்டுக்கு முன்பிருந்தே அரிய தமிழ்ச் சொற்களின் பொருளை அறிய நிகண்டு நூல்கள் தோன்றின. இவை பாடல்களாக உள்ளன. பாடல்களில் சொற்கள் பொருள் பொருள்நோக்கில் பாகுபடுத்தப்பட்டு எடுத்துக்கொள்ளப்பட்டுள்ளன. எ.கா: தேவர்-பெயர், மக்கள்-பெயர், இயற்கைப்பொருட்பெயர், செயற்கைப்பொருட்பெயர், செயல் பற்றிய பெயர்கள், பண்பு பற்றிய பெயர்கள் என அவை சொற்களைப் பாகுபடுத்திக் கொண்டுள்ளன. பாடல்களின் அடிகள் பொதுவாக எதுகைத்தொடையாக அமைவது வழக்கம். எனவே சொற்களின் வரிசையும் இரண்டாம் எழுத்து அடுக்கு எதுகை முறையைப் பின்பற்றி அமைந்துள்ளன.  

நிகண்டுகளின் வளர்ச்சிப் பாதையில் பிற்கால நிகண்டுகள் ஒரு பொருளைத் தரும் பலசொற்களைத் திரட்டித் தரும் பாங்கினையும் இணைத்துக்கொண்டுள்ளன.  

## காலவரிசைப்படி நிகண்டுகள் பட்டியல்

## நிகண்டுகளின் தொகுப்புமுறை
நிகண்டுகளில் பழமையானது திவாகர நிகண்டு. இது இக்கால அகராதி போலச் சொற்களை அகர வரிசையில் அடுக்கி வைத்துக்கொண்டு சொற்களை விளக்கும் வேறு சொற்களைத் தொகுத்துத் தருகிறது. இதற்குப் பின்னர் தோன்றிய நிகண்டுகள் சொற்களை அடுக்கும்போது முதலெழுத்தை அடுத்து நிற்கும் எதுகை எழுத்து அடிப்படையைக் கையாளுகின்றன. முதலெழுத்து அடுக்குமுறை ஏட்டைப் பார்த்துப் பொருள் உணர்ந்துகொள்ள ஏத்ததாக அமையும். எதுகை எழுத்தடுக்கு முறைமை நூற்பாக்களை மனனம் செய்து மனத்தில் பதிய வைத்துக்கொள்ள ஏதுவாக அமையும்.
# விக்கிப்பீடியா:பக்க வரலாறு

:*இந்தத் தலைப்பினைப் பற்றி விரிவாக அறிய இதனைப் பற்றிய **மீடியாவிக்கி பயனர் கையேட்டினைப்** பாருங்கள்.*  

விக்கிப்பீடியாவின் அனைத்து பக்கங்களுக்கும் கட்டுரைகளுக்கும் ”பக்க வரலாறு” உள்ளது. அதில் அக்குறிப்பிட்ட பக்கத்தில் இது வரை நிகழ்ந்துள்ள மாற்றங்கள் அனைத்தும், தேதி, நேரம், செய்த பயனர், அவர் பயன்படுத்திய தொகுத்தல் சுருக்கம் ஆகிய விவரங்களுடன் பதிவு செய்யப்படிருக்கும். மேலும் இரு வேறு பதிப்புகளுக்கிடையேயான வேறுபாடுகளை அறிவதற்கு வழிவகையும் இப்பக்கத்தில் செய்யப்பட்டுள்ளது.
# இலங்கைத் தமிழர் பட்டியல்


இலங்கையின் நீண்ட கால வரலாற்றில் தமிழர்களின் பங்கும் முக்கியமானது. இத் தீவின் வரலாற்றின் ஆரம்பகாலம் முதலே தமிழர்கள் பற்றிய குறிப்புக்களைக் காணமுடியும். இலங்கையின் முழு வரலாற்றுக் காலத்திலுமே அரசர்களாகவும், அரச அவைகளிலே உயர்பதவி வகித்தோராயும், கல்விமான்களாகவும், புலவர்களாகவும் பல தமிழர்கள் இருந்திருக்கிறார்கள். யாழ்ப்பாண அரசு உருவாகி நிலை பெற்றதன் பின்னரும், குடியேற்றவாத அரசுகளின் காலத்திலும் பெருமளவு இலங்கைத் தமிழர்கள் புகழுடன் வாழ்ந்திருக்கிறார்கள்.  

## அரசியல்
- வேலுப்பிள்ளை பிரபாகரன்
- பொன்னம்பலம் இராமநாதன்
- பொன்னம்பலம் அருணாசலம்
- ஜீ. ஜீ. பொன்னம்பலம்
- எஸ். ஜே. வி. செல்வநாயகம்
- லக்ஷ்மன் கதிர்காமர்

## கலை / கல்வி / எழுத்து

- ஆறுமுக நாவலர்
- சி. வை. தாமோதரம்பிள்ளை
- சைமன் காசிச்செட்டி
- ஆனந்த குமாரசாமி
- சுவாமி விபுலாநந்தர்
- தனிநாயகம் அடிகள்
- சி. ஜே. எலியேசர்

## விளையாட்டு

- முத்தையா முரளிதரன்
- றசல் பிரேமகுமாரன் ஆர்னோல்ட்
- எதிர் வீரசிங்கம்
- எஸ். கனகநாதன் - பிரபல இருபக்க கோல் காப்பாளர்

## உலக சாதனைகள்

- ஆழிக்குமரன் ஆனந்தன்
# புகழ் பெற்ற யாழ்ப்பாணத்தவர்

யாழ்ப்பாண அரசின் தோற்றத்தின் பின்னர் யாழ்ப்பாணமும், யாழ்ப்பாணத்தவரும் இலங்கை வரலாற்றில் முக்கியமான இடத்தைப் பெற்றனர் எனலாம். அக்காலம் தொட்டு யாழ்ப்பாணத்தவர் பலர் உள்ளூரிலும், வேறு சிலர் இலங்கை முழுவதிலும் புகழுடன் வாழ்ந்தார்கள். இன்னும் சிலர் நாட்டுக்கு வெளியிலும் புகழ் பெற்றார்கள். இவ்வாறு புகழ்பெற்ற யாழ்ப்பாணத்தவர் பட்டியல் இங்கு தொகுக்கப்பட்டுள்ளது.  

## போராளிகள்
- வேலுப்பிள்ளை பிரபாகரன்

## அரசியல்வாதிகள்
- பொன்னம்பலம் இராமநாதன்
- பொன்னம்பலம் அருணாசலம்
- ஜீ. ஜீ. பொன்னம்பலம்
- எஸ். ஜே. வி. செல்வநாயகம்
- சி. சுந்தரலிங்கம்
- அ. அமிர்தலிங்கம்
- சி. வன்னியசிங்கம்
- எஸ். கதிரவேலுப்பிள்ளை
- மு. சிவசிதம்பரம்
- வி. நவரத்தினம்
- வி. என். நவரத்தினம்
- குமார் பொன்னம்பலம்
- நடராஜா ரவிராஜ்

## வரலாற்றாய்வாளர்கள்
- முருகர் குணசிங்கம்
- கா. இந்திரபாலா
- சிவசுப்பிரமணியம் பத்மநாதன்

## பத்திரிகையாளர்கள்

## கல்வி
- ஆறுமுக நாவலர்
- சி. வை. தாமோதரம்பிள்ளை
- நா. கதிரவேற்பிள்ளை
- கல்லடி வேலுப்பிள்ளை
- முத்துக்குமாரர் சிதம்பரப்பிள்ளை
- அ. துரைராஜா, பேராசிரியர்
- சு. வித்தியானந்தன்
- தனிநாயகம் அடிகள்
- ஹென்றி மார்ட்டின்
- க. கைலாசபதி
- கா. சிவத்தம்பி
- செ. சிவஞானசுந்தரம் (நந்தி)
- காரை செ. சுந்தரம்பிள்ளை

## அரச நிர்வாகத்துறை

## சமயம்
- ஆறுமுக நாவலர்
- சி. வை. தாமோதரம்பிள்ளை

## கலைத்துறை
- வி. வி. வைரமுத்து - நாட்டுக் கூத்து
- க. சொர்ணலிங்கம் - நாடகம்
- என். கே. பத்மநாதன் - நாதஸ்வரம்
- வி. தெட்சணாமூர்த்தி - தவில்
- க. நவரத்தினம் - கலைப்புலவர்
- ஏ. இ. மனோகரன் - பாடகர்
- நித்தி கனகரத்தினம் - பாடகர்

## சமூக சேவை
- இந்து போர்ட் இராசரத்தினம்

## புலவர்கள்
- அரசகேசரி
- ஆணல்ட் சதாசிவம்பிள்ளை
- கணபதி ஐயர்
- வரத பண்டிதர்
- சோமசுந்தரப் புலவர்
- சுன்னாகம் அ. குமாரசாமிப்புலவர்
- சேனாதிராய முதலியார்
- இணுவில் சின்னத்தம்பிப் புலவர்
- சிவசம்புப் புலவர்

## எழுத்தாளர்கள்
- சிரித்திரன் சுந்தர்
- செங்கை ஆழியான்
- கே. டானியல்
- செ. கணேசலிங்கன்
- யாழ்வாணன்
- கல்வயல் வே. குமாரசுவாமி
- க. குணராசா

## யாழ்ப்பாணத்துக்குச் சேவை செய்த வெளிநாட்டவர்
- சாமுவேல் ஃபிஸ்க் கிறீன்
# கு. வன்னியசிங்கம்


**குமாரசாமி வன்னியசிங்கம்** (*Coomaraswamy Vanniasingam*, 13 அக்டோபர் 1911 - 17 செப்டம்பர் 1959), இலங்கைத் தமிழ் அரசியல்வாதியும், இலங்கைத் தமிழரசுக் கட்சியின் தொடக்கக்காலத் தலைவர்களில் ஒருவரும் ஆவார். 1947 முதல் இறக்கும் வரை கோப்பாய் தொகுதி நாடாளுமன்ற உறுப்பினராக இருந்தவர்.  

## வாழ்க்கைக் குறிப்பு
வன்னியசிங்கம் தெல்லிப்பழையைச் சேர்ந்த வழக்கறிஞரும் தமிழறிஞருமான வி. குமாரசாமி என்பவருக்குப் பிறந்தவர். வன்னியசிங்கத்தின் சகோதரர் சி. பாலசிங்கம் திறைசேரிச் செயலாளராக இருந்தவர். வன்னியசிங்கம் தெல்லிப்பழை மகாஜனாக் கல்லூரி, யாழ்ப்பாணம் இந்துக் கல்லூரி ஆகியவற்றில் கல்வி பயின்றார். பின்னர் இலங்கைப் பல்கலைக்கழகக் கல்லூரியில் பயின்று லண்டன் பல்கலைக்கழகப் பட்டத்தை 1933 ஆம் ஆண்டில் பெற்றார். பின்னர் அவர் சட்டத்துறையில் நுழைந்து வழக்கறிஞராகி, யாழ்ப்பாணத்தில் சட்டப்பணியைத் தொடர்ந்தார்.  

மரு. சிறிநிவாசனின் மகள் கோமதியை மணம் முடிந்த வன்னியசிங்கத்திற்கு ஐந்து பெண் பிள்ளைகள்: மரு. ஹேமாவதி பாலசுப்பிரமணியம், சத்தியவதி நல்லலிங்கம், ரேணுகாதேவி சிவராஜன், பகீரதி வன்னியசிங்கம், ரஞ்சினி சாந்தகுமார்.  

## அரசியலில்
ஜீ. ஜீ. பொன்னம்பலத்தினால் தொடங்கப்பட்ட இலங்கைத் தமிழ்க் காங்கிரஸ் கட்சியின் மூலம் இலங்கை அரசியலில் நுழைந்தார். 1947 தேர்தல்ல் கோப்பாய்த் தொகுதி வேட்பாளர் பி. ஜி. தம்பியப்பா தேர்தல் பரப்புரை நேரத்தில் காலமானதை அடுத்து வன்னியசிங்கம் அவருக்குப் பதிலாக தமிழ்க் காங்கிரஸ் கட்சி சார்பில் போட்டியிட்டு வெற்றி பெற்று நாடாளுமன்றம் சென்றார்.  

1948 ஆம் ஆண்டில் ஐக்கிய தேசியக் கட்சி அரசில் இணைய தமிழ்க் காங்கிரஸ் முடிவெடுத்த போது கட்சியை விட்டு விலகி தமிழரசுக் கட்சியைச் சா. ஜே. வே. செல்வநாயகம் தொடங்கிய போது அக்கட்சியின் தொடக்கக்காலத் தலைவர்களில் ஒருவராக இருந்தார். தமிழரசுக் கட்சி 1949 டிசம்பர் 18 இல் தொடங்கப்பட்டது.  

1952 தேர்தல்களில் தமிழரசுக் கட்சியின் சார்பில் கோப்பாய்த் தொகுதியில் போட்டியிட்டு வெற்றி பெற்றார். செல்வநாயகம் இத்தேர்தலில் தோல்வியடையவே வன்னியசிங்கம் தமிழரசுக் கட்சியின் நாடாளுமன்றக் குழுவிற்குத் தலைவரானார். இவர் மீண்டும் 1956 தேர்தல்களில் போட்டியிட்டு மீண்டும் தெரிவானார்.
# முத்துக்குமாரர் சிதம்பரப்பிள்ளை



**முத்துக்குமாரர் சிதம்பரப்பிள்ளை** (1820 – 18 மார்ச்சு 1889), **வில்லியம் நெவின்ஸ்** (*William Nevins*) அல்லது *நெவின்ஸ் சிதம்பரப்பிள்ளை* எனப் பரவலாக அறியப்பட்டவர். இவர் 19ம் நூற்றாண்டில் யாழ்ப்பாணத்தின் கல்வித்துறையில் அறியப்பட்ட ஒருவராக இருந்தார். தமிழ், ஆங்கிலம், வடமொழி ஆகியவற்றில் பெரும் புலமை மிக்கவர். வைத்தியர் சாமுவேல் பிஸ்க் கிறீனின் மொழிபெயர்ப்புகளுக்கு உறுதுணையாக இருந்தவர். ஆங்கில-தமிழ் அகராதியை உருவாக்கியவர். பிற்காலத்தில் இந்துக் கல்லூரிகள் என்னும் பெயரில் யாழ்ப்பாணத்தின் பல பகுதிகளிலும் கிளை பரப்பி வெற்றிகரமாக இயங்கிவந்த, இன்னும் முன்னணிக் கல்வி நிறுவனங்களாக இயங்கிவரும் யாழ்ப்பாணம் இந்துக் கல்லூரி போன்ற பாடசாலைகளுக்கு வித்தாக அமைந்த உள்ளூர்ப் பாடசாலையை (The Native Town High School) உருவாக்கியவர் இவரே.  

## ஆரம்பகாலம்
இவர் யாழ்ப்பாணம், மானிப்பாய் என்னும் ஊருக்கு அருகிலுள்ள சங்குவேலி என்னும் கிராமத்தில் 1820 ஆம் ஆண்டு மாவிட்டபுரத்தைச் சேர்ந்த முத்துக்குமாரு என்பவருக்கு ஐந்தாவது மகவாகப் பிறந்தவர். தனது 12ம் வயதில் அக்காலத்தில் கிறிஸ்தவ மிஷனால் வட்டுக்கோட்டையில் நடத்தப்பட்டுவந்த செமினரியில் (Seminary) சேர்ந்து கல்வி கற்றார்.  
- நியாய இலக்கணம்
- இலக்கிய சங்கிரகம்
- தமிழ் வியாகரணம்
# யாழ்ப்பாணம் மத்திய கல்லூரி


**யாழ்ப்பாணம் மத்திய கல்லூரி** என்று இன்று பெயர் பெற்றுள்ள பாடசாலையே யாழ்ப்பாணத்தில் அமைக்கப்பட்ட முதலாவது பாடசாலையாகும். இக் கல்லூரி 1817 ஆம் ஆண்டில் நிறுவப்பட்டது. அப்போது இதன் பெயர் யாழ்ப்பாணம் வெஸ்லியன் ஆங்கிலப் பாடசாலை. பின்னர் 1825ஆம் ஆண்டில் தற்போது வேம்படி மகளிர் கல்லூரி இருக்கும் இடத்துக்கு மாற்றப்பட்டது. வெஸ்லியன் மிஷனைச் சேர்ந்த வண. பீட்டர் பேர்சிவல் பாதிரியாரால் 1834 ஆம் ஆண்டில் இதன் பெயர் யாழ்ப்பாணம் மத்திய பாடசாலை என மாற்றப்பட்டது. ஆண்கள் பாடசாலையான இது யாழ்ப்பாண நகரப் பகுதியில் அமைந்துள்ளது. இது ஒரு தேசிய பாடசாலை ஆகும்.  
யாழ்ப்பாணம் மத்திய கல்லூரி அதிபர்களின் பெயர்  
- 1816 ஜேம்ஸ் லிஞ்
- 1820 ரொபேர்ட் கோர்வர்
- 1825 ஜோசப் ரொபேர்ட்
- 1834 கலாநிதி.பீட்டர் பேசிவல்
- 1852 ஜோன் வோல்ட்டன்
# வண்ணார்பண்ணை நாவலர் மகா வித்தியாலயம்


**வண்ணார்பண்ணை நாவலர் மகாவித்தியாலயம்** ஆறுமுக நாவலரால் யாழ்ப்பாண நகரத்திலுள்ள வண்ணார்பண்ணை என்னுமிடத்தில் 1848 ஆம் ஆண்டில் நிறுவப்பட்டது. அக்காலத்தில் கிறிஸ்தவ மிஷனரிமார்களால் தொடங்கப்பட்ட மேல்நாட்டு முறைப்படி கல்வி கற்பிப்பதற்கான பாடசாலைகளில், இந்துப் பிள்ளைகள் மேல் கிறிஸ்தவ மதம் வலிந்து திணிக்கப்படுவதையும், உள்ளூர்ப் பண்பாடுகள் சிதைக்கப் படுவதையும் எதிர்த்து, யாழ்ப்பாணப் பிள்ளைகளுக்கு அவர்களது பண்பாட்டுச் சூழலில், நவீன பாடங்களைக் கற்பிப்பதற்காக ஆரம்பிக்கப்பட்டதே இப் பாடசாலை. இதனால் இது யாழ்ப்பாண மக்களின் தேசிய எழுச்சியின் சின்னமாகவும் திகழ்கிறது என்று கருதப்படுகிறது. இது ஆண், பெண் இரு பால் மாணவர்களும் பயிலும் ஒரு கலவன் பாடசாலையாகும்.  

## அமைவிடம்

யாழ்ப்பாணத்தில் நாவலர் சந்தி என அழைக்கப்படும், காங்கேசந்துறை வீதி, நாவலர் வீதிகள் சந்திக்கும் இடத்தில் அமைந்துள்ளது இப் பாடசாலை. யாழ்ப்பாணம் இந்துக் கல்லூரி, வண்ணார்பண்ணை வைத்தீஸ்வராக் கல்லூரி என்பவற்றுக்கு அண்மையில் அவை இரண்டுக்கும் இடையில் இது உள்ளது. மாவட்டத்தின் மிகவும் முக்கியமான அமைவிடத்தைக் கொண்டிருந்தபோதும் இப்பாடசாலை, பெரும்பாலும் அயலிலுள்ள மாணவர்கள் மட்டுமே கல்வி கற்கும் பாடசாலையாக இருக்கிறது.  

## வரலாற்றுப் பின்னணி

நாவலர் நிறுவிய இப்பாடசாலையின் நோக்கம் பெரு வெற்றி பெற்றது எனச் சொல்லமுடியாது. எனினும், பொதுவாக யாழ்ப்பாணச் சமூக வரலாற்றிலும், குறிப்பாக அதன் கல்வி வரலாற்றிலும், இதன் தோற்றமும், இது தோன்றுவதற்கான காரணங்களும் முக்கியத்துவம் வாய்ந்தவை.  

சைவத்தைப் பரப்புவதற்காகவும், கிறித்தவ மதத்துக்கு இந்துக்களை மதம் மாற்றுவதை எதிர்ப்பதற்காகவும் கிறிஸ்தவ மிஷன் பாடசாலையில் தான் வகித்த பணியைத் துறந்து வெளியேறிய நாவலர், இந்து சமயத்தின் பெருமைகளை எடுத்துச் சொல்வதன் மூலமும், பாடசாலைகளை உருவாக்குவதன் மூலமும், இந்து சமயத்தை மறுமலர்ச்சியுறச் செய்து அதனைப் பரப்புவதற்காக முப்பது ஆண்டுகள் பணி புரிந்தார் என *இலங்கையில் கல்வி வரலாறு* பற்றி நூலொன்றை எழுதிய கே. எச். எம் சுமதிபால என்பவர் குறிப்பிட்டுள்ளார்.  

பிற்கால ஆய்வாளர்கள் சிலர், முழு யாழ்ப்பாணச் சமூகத்தினதும் நலன்களைக் கருத்தில் கொள்ளாமல், இந்துப் பண்பாடு என்னும் பெயரில் யாழ்ப்பாணத்தில் நிலவிய ஏற்றத்தாழ்வு காட்டும் சமூக அமைப்பைத் தக்கவைத்துக் கொள்ளவே நாவலர் முயன்றார் என்கின்றனர்.
# வேம்படி மகளிர் கல்லூரி


**வேம்படி மகளிர் உயர்தரப் பாடசாலை** (*Vembadi Girls’ High School*) இலங்கையின் யாழ்ப்பாண மாவட்டத்தில் யாழ்ப்பாண நகரில் அமைந்துள்ள பெண்கள் பாடசாலையாகும். யாழ்ப்பாணத்தின் முன்னணிப் பாடசாலைகளுள் ஒன்றாகிய இது ஒரு தேசியப் பாடசாலையாகும். பிரித்தானியர் ஆட்சிக் காலத்தில் யாழ்ப்பாணப் பெண்பிள்ளைகளின் வசதிக்காக 1838 ஆம் ஆண்டில் உருவாக்கப்பட்டது.
# மகபூப்நகர்

**மகபூப்நகர்**, இந்தியாவின் தெலுங்கானா மாநிலத்திலுள்ள மகபூப்நகர் மாவட்டத்தின் தலைநகரம். இங்கு உள்ளோர் தெலுங்கு, உருது, இந்தி ஆகிய மொழிகளைப் பேசுகின்றனர். இது பலமூர் எனவும் அழைக்கப்படுகிறது. 2001-ஆம் ஆண்டு கணக்கெடுப்பின்படி இதன் மக்கள்தொகை 3,513,934 ஆகும். இம்மாவட்டம் முன்பு நிஜாம்களின் ஆட்சியில் இருந்தது. நிஜாம் ஆட்சியின்போது இது ஹைதராபாத் மாநிலத்தின் தென்மாவட்டமாக இருந்தது. தெற்கில் கிருஷ்ணா ஆறு பாய்கிறது. நல்கொண்டா, ஹைதராபாத், கர்நூல், ராய்ச்சூர், குல்பர்கா ஆகியவை இதன் அண்டை மாவட்டங்கள் ஆகும்.  

## வரலாறு
முற்காலத்தில் இப்பகுதியானது "ருக்மம்மாபேட்டை" எனவும் "பலமூரு" எனவும் அழைக்கப்பட்டது. இதன் பெயர் ஆனது 1890 டிசம்பர் 4-இல் அப்போது நிஜாமாக இருந்த மகபூப் அலி கான் என்பவரின் நினைவாக மகபூப் நகர் என்று பெயரிடப்பட்டது. முன்பொரு காலத்தில் இது சோழர்களின் நிலம் எனப்பொருள்படும் *சோழவாடி* என அழைக்கப்பட்டது.  
## படக்காட்சியகம்

File:Office of District Educational Officer, Mahabubnagar.jpg|மகபூப்நகர், மாவட்டக் கல்வி அலுவலர் அலுவலகம்  
File:Govt. College of Teacher Education, Mahabubnagar.jpg|மகபூப்நகர், அரசு ஆரிரியக் கல்வி கல்லூரி  
</Gallery>
# காக்கிநாடா



**காக்கிநாடா** இந்தியாவின் ஆந்திர மாநிலத்திலுள்ள காக்கிநாடா மாவட்டத்தின் தலைநகராகும். இது ஆந்திரத்தின் *உர நகரம்* என்று அழைக்கப்படுகிறது. சமீபத்தில் இதற்கு *சிறப்பு பொருளாதார மண்டல* தகுதி வழங்கப்பட்டது.  

## தட்பவெப்ப நிலை

## ஆட்சி
காக்கிநாடாவை காக்கிநாடா மாநகராட்சி மன்றத்தினர் ஆள்கின்றனர். இந்த நகரத்தை ஐம்பது வார்டுகளாகப் பிரித்துள்ளனர். ஒவ்வொரு வார்டிற்கும் உறுப்பினர் தேர்வு செய்யப்படுவர். இவர்கள் தமக்குள் ஒருவரை மேயராக தேர்ந்தெடுப்பர்.  

## போக்குவரத்து
தேசிய நெடுஞ்சாலை வழியாகவும், மாநில நெடுஞ்சாலை வழியாகவும் சாலைப் போக்குவரத்தை மேற்கொள்ளலாம். ராஜமுந்திரியில் உள்ள வானூர்தி நிலையத்தை அடைய 65 கி.மீ செல்ல வேண்டும். இந்த நகரில் மூன்று தொடருந்து நிறுத்தங்கள் உள்ளன. ஐதராபாத்து, செகந்திராபாத்து, மும்பை, பெங்களூர், சென்னை, திருப்பதி, சீரடி, பவநகர், எர்ணாகுளம் உள்ளிட்ட நகரங்களுக்கு தொடருந்துகள் இயக்கப்படுகின்றன.
# பிட்டுக்குழல்


**பிட்டுக்குழல்** என்பது பிட்டுத் தயாரிப்பதற்கான ஒரு சாதனமாகும். சாதாரணமாக இது மூங்கில் குழாயைப் பயன்படுத்தியே செய்யப்படுகிறது. தற்காலத்தில் அலுமீனியம் முதலிய உலோகங்களையும் பயன்படுத்துகிறார்கள். ஏறத்தாள 3 அங்குலம் விட்டமுடைய மூங்கில் குழாய்களே பிட்டுக்குழல் செய்வதற்குப் பயன்படுகின்றன. நீளம் சுமார் ஒரு அடியாகும். இக் குழாயின் ஒரு முனையிலிருந்து குழாய் நீளத்தின் மூன்றிலொரு பங்கு அளவில் துணியைச் சுற்றி அவ்விடம் பருமனாக்கப்படும். இவ்விடத்தில் விட்டம் சுமார் 6 அங்குலம் இருக்கும்.
# பிட்டு



**பிட்டு** அல்லது **புட்டு** என்பது ஒருவகை உணவுப் பண்டம். இதை அரிசி மாவு, தேங்காய்த் துருவல் கொண்டு செய்கின்றனர். அரிசி மாவைக் கொதித்த நீரில் குழைத்துப் பின்னர் சிறு சிறு துண்டுகளாக ஆக்கிய பின்னர் அதனுடன் தேங்காய்த் துருவலையும் சேர்த்து நீராவியில் இட்டுப் பிட்டு அவிக்கின்றனர். அரிசி மாவு தவிர, சிறு தானிய வகைகளில் ஒன்றான குரக்கன் மாவும் பிட்டு சமைப்பதற்குப் பயன்படுகின்றது. ஒடியல் பிட்டு என்னும் ஒருவகைப் பிட்டு, பனங்கிழங்கைக் காயவிட்டுப் பெறப்படும் ஒடியலின் மாவினால் செய்யப்படுகின்றது. தற்காலத்தில் பிட்டு மென்மையாக இருப்பதற்காக அரிசி மாவுடன் கோதுமை மாவையும் கலந்து பிட்டு அவிக்கும் வழக்கம் உண்டு. தமிழ் நாட்டில் கூடுதலாக பிட்டு சமைப்பதில்லை என்றாலும், இலங்கையிலும், கேரளாவிலும் இதைச் சமைத்து மிகவும் விரும்பி உண்கின்றனர். இலங்கைத் தமிழர்கள், பெரும்பாலும் யாழ்ப்பாணத்தில் காலை, இரவு உணவுகளுக்கு விரும்பி உண்ணும் உணவுகளில் பிட்டும் ஒன்றாகும். தமிழ்நாட்டுத் தமிழர்களுக்குத் தோசையும், இட்டிலியும் போல, இலங்கைத் தமிழர்களுக்குப் பிட்டும், இடியப்பமும் அதிகம் உண்ணப்படும் உணவுப் பண்டங்களாக உள்ளன. தென்கிழக்காசிய நாடுகளிலும் *புட்டு* உணவு காணக் கிடைக்கிறது. இந்தோனேசியாவில் இதனைப் **புத்து** என்கின்றனர்.  

## அவித்தல் முறை
மரபு வழியாகப் பிட்டு அவிப்பதற்கு இரண்டு முறைகள் உள்ளன. ஒரு முறையில் பிட்டுக் கலவையைப் பனையோலையினால் செய்யப்பட்ட கூம்பு வடிவான நீற்றுப் பெட்டியில் இட்டு அவிக்கின்றனர். மற்ற முறையில் பிட்டு அவிப்பதற்கு மூங்கிலால் செய்யப்படும் பிட்டுக் குழல்கள் பயன்படுகின்றன. இம் முறையில் அவிக்கப்படும் பிட்டு "குழற்பிட்டு" எனப்படுகின்றது. குழற்பிட்டுச் செய்யும்போது மாவுத் துண்டுகளும் தேங்காய்த் துருவலும் ஒன்றாகக் கலக்கப்படுவது இல்லை. முதலில் சிறிதளவு தேங்காய்த் துருவலைக் குழலில் இட்டுப் பின்னர் அதன்மேல் ஏறத்தாழ 2 தொடக்கம் 3 அங்குல அளவுக்கு மாவுத் துண்டுகளை இடுவர். இவ்வாறு மாறிமாறிக் குழல் நீளத்துக்கு நிரப்பி அவிப்பது வழக்கம். இவ்வகைப் பிட்டு ஏறத்தாழ 2 அங்குல விட்டம் கொண்ட சிறிய உருளை வடிவத் துண்டுகளாக அமையும். தற்காலத்தில், பிட்டுக் கலவையை பருத்தித் துணியில் இட்டு இட்டிலிச் சட்டியிலோ, அவிக்கும் பாத்திரத்திலோ இட்டும் அவிக்கும் வழக்கம் உள்ளது.  

## பிட்டு வகைகள்
### செய்முறை வாரியாக
- குழற்பிட்டு (மூங்கில்புட்டு )
- நீத்துப்பெட்டிப் புட்டு
- பிடிப் புட்டு
- புட்டுக் கலவை

### இடுபொருள் வாரியாக
- அரசிமாப் புட்டு
- குரக்கன் புட்டு
- வெள்ளைப் பிட்டு (வெள்ளை மா)
- கீரைப் பிட்டு
- வெங்காயப் புட்டு
- பிட்டுக் கலவை (மரக்கறி, மாமிசம்)
- அலுவாப்பிட்டு
- ஆலங்காய்ப்பிட்டு
- சீனிப்பிட்டு
- மணிப்பிட்டு
- பாற்பிட்டு
- ஒடியற்பிட்டு
- ஆட்டாமாப் புட்டு
- சுறாப் புட்டு

## ஊட்டச்சத்து
இடுபொருட்களைப் பொறுத்து புட்டின் ஊட்டச்சத்து வேறுபடுகிறது. ஒப்பீட்டளவில் குரக்கன், ஒடியல் மா புட்டுக்கள் வெள்ளைப் புட்டை விட ஊட்டச்சத்து மிக்கவை. பொதுவாக எல்லா வகைப் புட்டுக்களும் புட்டு மாசத்து நிறைந்த உணவு ஆகும். எனவே நிறைய ஆற்றலை வழங்கக் கூடியவை.
# திருகை



**திருகை** என்பது பயறு, உழுந்து போன்ற தானியங்களை உடைத்துப் பருப்பு ஆக்குவதற்காக உள்ள சாதனமாகும். இது பொதுவாகக் கருங்கல்லினால் செய்யப்படுகின்றது.  

திருகையில் இரண்டு பகுதிகள் உண்டு. ஒன்று நிலையாக இருக்கும் கீழ்ப்பகுதி. இது கிடைத் தளத்தில் வட்ட வடிவம் கொண்டது. திருகையின் அளவுக்குத் தக்கபடி உயரம் உள்ளதாயிருக்கும். ஒரு குட்டையான உருளை வடிவம் எனலாம். இதன் மேற்பகுதியின் மையத்தில் நிலைக்குத்தாகப் பொருத்தப்பட்ட ஒரு தண்டு காணப்படும். இத்தண்டு பெரும்பாலும் இரும்பினால் செய்யப்பட்டிருக்கும். மற்றப் பகுதியான மேற்பகுதியும் வட்டவடிவமாகக் கீழ்ப்பகுதி போலவே இருந்தாலும், இதன் நடுப்பகுதியில் ஒரு துளை அமைந்திருக்கும் இது துளையின் அளவு, திருகையின் கீழ்ப் பாகத்தில் பொருத்திய தண்டின் விட்டத்திலும் சற்றுப் பெரிதாக இருக்கும். இத் துளையினூடாகக் கீழ்ப் பாகத்தின் தண்டைச் செலுத்தி இரண்டு பாகங்களையும் ஒன்றன்மீது ஒன்று வைக்கக்கூடியதாக இருக்கும்.  

கீழ்ப் பகுதியின் தண்டைச் சுழலிடமாகக் கொண்டு மேற்பகுதியைச் சுற்றுவதற்கு வசதியாக மேற்பாகத்தின் விளிம்புக்கு அருகில் இன்னொரு தண்டு பொருத்தப்பட்டிருக்கும். சுற்றுவதற்கான கைபிடியாக இது பயன்படும். திருகையின் மேற்பாகத்தில் அமைந்த முன் குறிப்பிட்ட துளை மேல் அகன்றும் கீழே ஒடுங்கியும் புனல் வடிவில் அமைந்திருக்கும்.  

திருகையின் கீழ்ப்பகுதியும் மேற்பகுதியும் ஒன்றன் மீது ஒன்று அடுக்கிய நிலையில், மேற்பகுதியின் துளைக்குள் உடைக்க வேண்டிய தானியத்தைப் போட்டுக் கைப்பிடியினால் மேற்பகுதியைச் சுழற்றுவார்கள். தானியம் சிறிது சிறிதாக இரண்டு கற்களுக்கும் இடையே சென்று உடைக்கப்பட்டு வெளி விளிம்பினூடாக வெளியேறும். இவ்வாறு வெளியேறும் உடைந்த தானியம் (பருப்பு) சேகரிக்கப்படும்.
# ஊர்காவற்றுறை

**ஊர்காவற்றுறை** (*Kayts*) என்பது இலங்கையின் யாழ்ப்பாண மாவட்டத்தைச் சேர்ந்த தீவுகளுள் ஒன்றான, லைடன் தீவு எனவும் அழைக்கப்படுகின்ற, லைடன் தீவில் உள்ள ஒரு ஊராகும். இங்கே ஒரு சிறிய துறைமுகமும் உண்டு. யாழ்ப்பாண அரசுக் காலத்திலும், போத்துக்கீசர் மற்றும் ஒல்லாந்தர் யாழ்ப்பாணத்தை ஆண்ட காலத்திலும், இத் துறைமுகம் நாட்டின் வடபகுதியிலிருந்த முக்கிய துறைமுகங்களில் ஒன்றாக விளங்கியது. இத்துறைமுகத்தின் மூலம் குறிப்பிடத்தக்க அளவு வருமானம் அரசாங்கத்துக்குக் கிடைத்துவந்ததாக ஆவணங்கள் காட்டுகின்றன.  

புனித பிரான்சிஸ் சேவியர் அடிகளார் இத்துறைமுகத்துக்கு 16ம் நூற்றாண்டில் வந்திறங்கி கத்தோலிக்க மதப் பரப்பலில் ஈடுபட்டார்.
# அறுதி விகிதசம விதி

வேதியியலில், **அறுதி விகிதசம விதி** (Law of definite proportions), ஒரு வேதியியல் சேர்வையில் அடங்கியுள்ள தனிமங்களின் திணிவு விகிதம் எப்போதும் ஒரேயளவான விகிதத்தையே கொண்டிருக்கும் என்கிறது. இதையே **மாறா விகிதசம விதி** அல்லது **புரூசுட்டின் விதி** (Proust's Law) எனவும் அழைப்பது உண்டு. எடுத்துக்காட்டாக, நீர் என்பது ஒட்சிசனும், ஐதரசனும் சேர்ந்த ஒரு சேர்வை. திணிவின் அடிப்படையில் நீரில் உள்ள ஒட்சிசனின் பங்கு 8/9ம், ஐதரசனின் பங்கு 1/9ம் ஆகும். இவ்விதியின் படி நீரின் எந்தவொரு மாதிரியை எடுத்துக்கொண்டாலும், இந்தவிகிதம் எப்போதும் மாறாமல் இருக்கும். இவ்விதியும், பல் விகிதசம விதியும் சேர்ந்து "விகிதவியல்" (stoichiometry) என்னும் துறைக்கு அடிப்படையாக அமைகின்றன.  

## வரலாறு
1798 ஆம் ஆண்டுக்கும், 1804 ஆம் ஆண்டுக்கும் இடையில் மேற்கொள்ளப்பட்ட ஆய்வுகளின் மூலம், பிரெஞ்சு வேதியியலாளரான யோசேப் புரூசுட்டு என்பவர் இதை முதன் முதலாகக் கவனித்தார். இக்கவனிப்பை அடிப்படையாகக் கொண்டு 1806 ஆம் ஆண்டில் இவ்விதியை உலகுக்கு வெளிப்படுத்தினார்.  

தற்கால வேதியியலாளர்களுக்கு அறுதி விகிதசம விதி வேதியியற் சேர்வை என்பதன் வரைவிலக்கணத்தில் இயல்பாகவே பொதிந்திருக்கும் ஐயத்துக்கு இடமற்ற ஒன்றாகத் தோன்றும். ஆனால், வேதியியற் சேர்வை குறித்து முழுமையான விளக்கம் இல்லாதிருந்த 18 ஆம் நூற்றாண்டின் இறுதிப் பகுதியில் இவ்விதி புதுமையானதாகவே இருந்தது. முன்மொழியப்பட்ட காலத்தில், இந்த விதி சர்ச்சைக்கு உரியதாக இருந்ததுடன், பல வேதியியலாளர்கள் இதை ஏற்றுக்கொள்ளவில்லை. குறிப்பாக, புரூசுட்டின் நாட்டுக்காரரான குளோட் லூயிசு பர்தோலே இவ்விதியை ஏற்றுக்கொள்ளாமல், தனிமங்கள் எந்த விகிதத்திலும் சேர முடியும் என்று கூறினார். இந்த விவாதங்களை வைத்துப் பார்க்கும்போது அக்காலத்தில், தூய வேதியியல் சேர்வைகளுக்கும், கலவைகளுக்கும் இடையேயான வேறுபாடுகள் குறித்து அதிகம் தெளிவு இருக்கவில்லை என்பது தெரியவருகிறது.  

அறுதி விகிதசம விதி, 1803 ஆம் ஆண்டில் ஜான் டால்ட்டன் என்பவரால் முன்மொழியப்பட்ட அணுக் கோட்பாட்டின் உருவாக்கத்துக்குப் பங்களிப்புச் செய்ததுடன், அணுக் கோட்பாட்டில் இருந்து தனக்கான உறுதியான கோட்பாட்டு அடிப்படையையும் பெற்றுக்கொண்டது. அணுக் கோட்பாடு, ஒவ்வொரு தனிமமும் தனித்துவமான அணுக்களால் ஆனவை என்றும், பல வகையான அணுக்கள் நிலையான நிலையான விகிதத்தில் சேர்ந்து சேர்வைகள் உருவாகின்றன என்றும் விளக்கியது.  

## விகிதவியல் ஒவ்வாச் சேர்வைகள்
நவீன வேதியியலின் உருவாக்கத்தில் மிகப் பயனுள்ளதாக இருந்த போதிலும், அறுதி விகிதசம விதி, எல்லா வேளைகளிலும் உண்மையாக அமைவதில்லை. விகிதவியல் ஒவ்வாச் சேர்வைகள் என்ற வகைச் சேர்வைகளில் தனிமங்கள் நிலையான விகிதங்களில் சேராமல், வேறுபட்ட விகிதங்களில் சேர்வதைக் காணலாம். எடுத்துக்கட்டாக, வூசுட்டைட்டு இரும்பு ஒட்சைட்டில் ஒவ்வொரு ஒட்சிசன் அணுவுடனும் 0.83 முதல் 0.95 வரையிலான விகிதங்களில் இரும்பு அணுக்கள் சேர்வதைக் காணலாம். இதன்படி, சேர்வையில் 23%க்கும் 25%க்கும் இடைப்பட்ட திணிவு விகிதங்களில் ஒட்சிசன் அளவு வேறுபடுகிறது. இரும்பு ஒட்சைட்டின் முறையான சூத்திரம் FeO, ஆனால், படிகவியல் வெற்றிடங்கள் இருப்பதனால், இது Fe<sub>0.95</sub>O என அமைகின்றது. இத்தகைய வேறுபாடுகளைக் கண்டறியக்கூடிய வகையில், புரூசுட்டின் அளத்தல் முறைகள் போதிய அளவு துல்லியமானவையாக இருக்கவில்லை.  

இத்துடன், எவ்வாறு பெறப்படுகின்றது என்பதைப் பொறுத்து, தனிமங்களில் சமதானிகளின் அளவு வேறுபடக்கூடும். இதனால், தூய விகிதவியல் சேர்வைகளிலும்கூடக் குறித்த தனிமங்களின் திணிவு விகிதங்கள் மாறுபடக்கூடும்.